cyanic-selkie/wikianc huggingface dataset:
Pausanias (Geograph)
Hien huet warscheinlech säi Studium an enger vun de grousse Stied op der Egäisküst gemaach, déi ënner der Pax romana erëm opgebléit sinn, an e Foyer vu griichescher Kultur waren. Seng Formatioun war op allefall zolidd, hien huet all déi grouss klassesch Auteure kannt, genee sou wéi déi méi modern vu senger Zäit.
Wat hien am meeschten intresséiert huet, waren déi antik reliéis Aspekter: Statuen, Gebaier, Riten, Mythologie... .
De Pausanias ass vill an der griichescher Welt ronderëmgereest, an huet seng Erfarungen a sengem Wierk néiergeschriwwen.
Periégesis tes Hellados
Dem Pausanias säin eenzegt Wierk ass d'Periégesis tes Hellados (lëtz.: Beschreiwung vu Griicheland). Geschriwwen tëscht 150 an 175 ass dëst Wierk an 10 Bicher opgedeelt, déi d'Regioune vu Griicheland beschreiwen. Säi Wierk ass eng wichteg Source fir d'Archeologie. Mam Text vum Pausanias am Grapp goufen déi éischt Ausgruewungen zu Olympia an Delphi gemaach, an duerch seng Beschreiwunge konnte vill Ruinen identifizéiert ginn.
Negev
DNegew-Wüst, och Negeb, (hebräesch נגב «déi Dréchen») erstreckt sech mat enger Fläch vu ronn 12 000 km² iwwer de südlechen Deel vum Staat Israel. Dat sinn ogeféier 60 Prozent vum ganze Land. Op deemm Gebitt liewen allerdéngs nëmmen ongeféier 10% vun der ganzer Populatioun.
Stied
Déi gréisst Stad am Dräieck ass Beersheba, d'Haaptstad vum Negev Distrikt (ronn 190 000 Awunner). Ongeféier an der Mëtt vum Negev läit Mitzpe Ramon no beim Krater Maktesch Ramon. Un der südlecher Spëtzt sinn d'Stied Elat, op israeelescher, an Akaba, op jordanescher Säit. Südëstlech vu Beersheba läit d'Stad Dimona mat dem israeelesche Versuchsreakter.
Aner Stied vum Negev sinn: Kirjat Gat, Sderot, Netivot, Ofakim, Arad, Jerocham, Rahat, Omer, Lehawim, Meitar, Tel Scheba, Ar'ara Banegev, Kseife, Segev Schalom, Hura an Laqiye.
Gewalt
Gewalt ass déi generell Bezeechnung fir all Zort vun aggressivem Verhalen, dat physesch oder psychesch Péng oder Zerstéierung ervirrifft. An engem zweete Sënn kann och Muecht oder de Pouvoir fir gewësse Contrainten z'imposéiere mat deem Terme gemengt sinn.
Wa Gewalt a Grausamkeete viraals jee no Zäitepoch méi oder wéineger zum Alldag vun de Leit gehéiert hunn (cf. réimesch Gladiatorekämpf, mëttelalterlech Hexeverbrennungen, etc.), sou ass an der haiteger Gesellschaft d'Toleranz vis-à-vis vu Gewalt stänneg um falen, net zulescht och wéinst dem ëmmer méi strikte Gewaltmonopol vum Staat, deen déi individuell Gewalt dacks ënner Strof stellt. An de Staat selwer gëtt sech Mechanisme wéi z. B. d'Gewaltendeelung, fir Gewaltmëssbrauch duerch déi eegen Organer ze verhënneren.
Propanol
Propanol ass déi onspezifesch Bezeechnung fir déi zwéin isomer Alkoholer vum Propan:
C3H8O
Gewalt
Gewalt kann awer och a bestëmmte Situatioune legitiméiert ginn, sou z. B. wann en Affer vun enger ongerechtfäerdegter Aggressioun sech duerch Légitime défense wiert, oder wann eng Arméi am Kader vun internationalen Traitéen e Verdeedegungskrich oder Hëllefsoperatiounen duerchféiert.
Eva Dahlbeck
D'Eva Dahlbeck, gebuer den 8. Mäerz 1920 zu Saltsjö-Duvnäs an der Gemeng Nacke, a gestuerwen den 8. Februar 2008 zu Stockholm, war eng schweedesch Schrëftstellerin a Filmschauspillerin.
An den 1950er Joren huet si an enger Rëtsch Filmer vum Ingmar Bergman matgespillt.
Ouren
Ouren ass eng Uertschaft an der Gemeng Burg-Reuland am Südoste vun der Provënz Léck op der däitscher a lëtzebuergescher Grenz a gehéiert zur däitschsproocheger Communautéit an der Belsch.
Bis zur belscher Gemengereform vun 1977 huet Ouren zu der fréierer Gemeng Reuland gehéiert.
Geographie
Ouren läit am Dall vun der Our am Dräilännereck Belsch-Däitschland-Lëtzebuerg.
Canton de Saint-Germain-du-Bel-Air
De Canton de Saint-Germain-du-Bel-Air ass eng fréier franséisch administrativ Andeelung am Arrondissement Gourdon, am Departement Lot an der Regioun Occitanie.
Richtenberg (Burg-Reuland)
Richtenberg ass eng Uertschaft an der Gemeng Burg-Reuland am Südoste vun der Provënz Léck un der däitscher a lëtzebuergescher Grenz a gehéiert zur däitschsproocheger Communautéit an der Belsch.
Richtenberg huet 23 Awunner.
Bis zur belscher Gemengereform vun 1977 huet Richtenberg zu der fréierer Gemeng Reuland gehéiert.
1-Propanol
1-Propanol (och n-Propanol, oder n-Propylalkohol, no der IUPAC Propan-1-ol) ass eng organesch Verbindung aus der Stoffklass vun den Alkoholen. Et ass e primären, eewäertegen Alkohol mat der Formel CH3CH2CH2OH. D'Hydroxylgrupp (OH-Grupp) ass déi funktionell Grupp vum Propan-1-ol a vun allen Alkoholen. En Isomer ass den 2-Propanol.
An der Industrie ass et e vill gebraucht Léisungsmëttel. En ass och e gutt Desinfektionsmëttel. Fir verschidden Applikatiounen ersetzt en de gëftege Methanol.
Den CAS-Numero ass
Teatro Amazonas
Den Teatro Amazonas ass en Operenhaus zu Manaus, Brasilien. Den 31. Dezember 1896 ageweit, gouf et aus de Recetten vum Gummisboom finanzéiert. Et ass eent vun de bekanntsten Operenhaiser vun der Welt.
Geschicht an Architektur
D'Geschicht vun dësem Operenhaus huet ugefaangen, wéi den A. J. Fernandes Júnior säi Projet 1881 virgestallt huet. Dëst architektonescht Wierk gouf vun 1883 un vum Gabinete Português de Engenharia e Arqitetura de Lisboa realiséiert. Architekten, Baumeeschteren, Moler a Kënstler aus ganz Europa hunn zur Realisatioun bäigedroen. De Brasilianer Crispim do Amaral vu Pernambuco, deen zu Paräis gelieft huet, war säi Bannenarchitekt an den Italieener Enrico Mazolani war mat der Architektur bausse befaasst. D'Oper gouf den 31. Dezember 1896 ageweit; déi éischt Oper,(„La Gioconda“ vum Amilcare Ponchielli. gouf de 7. Januar 1897 als Premiere opgefouert.
Wéinst der Baisse vum Cours vum Gummi huet d'Oper schonn 1907 misse provisoresch zoumaachen. De klimateschen Afloss vun der Amazonegéigend huet doriwwer eraus Restauratiounsaarbechten noutwendeg gemaach. No méi wéi aacht Joerzéngte Rou konnt d'Oper schliisslech de 17. Mäerz 1990 mam Plácido Domingo an dem Marcia Haydée seng Reouverture feieren.
Croisièren, déi zu Manaus virun Anker ginn, hu gewéinlech e Besuch vun dëser aussergewéinlecher Oper op hirem Programm.
Uergel Kierch Leideleng
Déi éischt Päifenuergel zu Leideleng
Am Joer 1934 ass ënner dem Paschtouer Joseph Mathieu den alen Harmonium aus dem Joer 1880 an der Kierch Leideleng duerch eng Päifenuergel ersat ginn. Dës pneumatesch Uergel vum Uergelbauer Georges Haupt vun der Lëntgener Uergelfabréck hat 16 Regëster, déi op 2 Manualen a Pedall verdeelt waren. Finanzéiert gouf se duerch Mëttele vun der Kierchfabréck, enger Kollekt am Duerf an e Subsid vun der Gemeng.
1983/84 gouf d'Uergel restauréiert, de Spilldësch gouf versat an d'Traktur gouf elektresch. Nodeem no an no d'Uergel net méi gesond war, gouf sech Gedanke gemaach, fir se z'ersetzen.
Déi nei Uergel
No 60 Joer war d'Zäit fir eng nei Uergel do. Déi 1994 gegrënnten Associatioun "Leidelénger Uergelfrënn" a.s.b.l. huet zesumme mam Professer Pierre Draut dem Uergelbauer Yves Koenig vun der Uergelmanufaktur Koenig zu Sarre-Union den Optrag fir eng nei mechanesch Uergel ginn. De 14. Mäerz 1999, op Laetare, ass dunn déi nei Koenig-Uergel ageweit ginn.
Metropolitan Area Network
E Metropolitan Area Network (ofgekierzt MAN) ass e Computernetzwierk, dat sech geographesch gesinn iwwer d'Gebitt vun enger Stad erstreckt an eng Reechwäit ëm déi 10 km kann hunn. Dës Netzer sinn an éischter Linn geduecht, fir stättesch Institutiounen oder verschidde Geschäftsfilialen an enger Groussstad mat eneen ze verbannen.
En MAN ass méi grouss wéi e Personal Area Network an e Local Area Network awer méi kleng wéi e Wide Area Network an e Global Area Network.
Pierre Nimax Sr.
De Pierre Nimax senior, gebuer den 22. September 1930 zu Bouneweg a gestuerwen den 19. Januar 2021 zu Lëtzebuerg, , war e lëtzebuergesche Komponist, Museks-a Chouerdirigent, Pianist, Musekspedagog an Auteur vu musikalesche Léierbicher.
Hien huet eng Formatioun als Orchesterchef um Conservatoire royal zu Bréissel gemaach nieft enger Pianosformatioun zu Köln a enger als Harmonie-Orchesterchef zu Trossingen.
Vun 1953 bis 1971 huet den Nimax Coursen am Stater Conservatoire ginn.
Vun 1972 bis 1977 war hien Direkter vun der Ettelbrécker Museksschoul.
Hie war vun 1971 bis 1986 Dirigent vun der Lëtzebuerger Militärmusek. Hie war den éischten Dirigent vun der Militärmusek deen net aus der Arméi koum.
1989 war hie Matgrënner vum Lëtzebuerger Männerchouer 1989 vun deem hien artisteschen Direkter war.
De Pierre Nimax Sr. ass de Papp vum Pierre Nimax Jr..
Paul Lesch
De Paul Lesch, gebuer de 6. September 1963 an der Stad Lëtzebuerg, ass e lëtzebuergesche Geschichtsprofesser, Filmhistoriker a Regisseur. Hien ass zënter 2016 den Direkter vum CNA.
Jadranka Kosor
D'Jadranka Kosor den 1. Juli 1953 zu Pakrac a Kroatien, ass eng kroatesch Politikerin a fréier Journalistin. Si gouf de 6. Juli 2009, nom Récktrëtt vum Ivo Sanader, als éischt Fra an deem Amt, Premierministesch vun der kroatescher Regierung. 2011 gouf hir Regierung no Parlamentswalen duerch déi sougenannt Kukuriku-Koalitioun, déi d'absolut Majoritéit krut, ofgeléist.
Paul Lesch
Karriär
Am Kader vum Stage pédagogique, deen en zum Deel an der Handwierkerschoul an der Stad gemaach huet, huet en eng wëssenschaftlech Aarbecht iwwer d'US-amerikanesch Filmproduktioun ënner der Presidentschaft vum Ronald Reagan geschriwwen. Nom Stage gouf e Professer an där Schoul. Hien huet och an aner Lycéeën, respektiv um Miami University John E. Dolibois European Center, der europäescher Antenn vun der Miami University zu Lëtzebuerg, als détachéierten Enseignant Filmgeschicht dozéiert.
Kierch Keel
D'Kierch vu Keel ass eng kathoulesch Kierch déi zur Par Käldall Notre-Dame-des-Mineurs zum Dekanat Süden-Ost an zu der Gemeng Keel gehéiert.
.uy
.uy ass den Nationalen Top-Level-Domän vun Uruguay.
Jadranka Kosor
D'Jadranka Kosor huet zu Zagreb studéiert an zanter 1972 als Journalistin fir ë. a. Večernji list, enger Zagreber Dageszeitung, a Radio Zagreb geschafft. Si war och kuerz Korrespondentin fir d'BBC wärend dem Kroatien-Krich.
Paul Lesch
Karriär
De 4. Dezember 2015 gouf de Paul Lesch als Nofollger vum Jean Back als Direkter vum CNA ernannt, hien huet seng nei Funktioun den 1. Februar 2016 ugetrueden.
Jadranka Kosor
1995 gouf si an de Sabor, dat kroatescht Parlament, gewielt a war zäitweileg Vizepresidentin vum Parlament. Am Dezember 2003 gouf si Vizepremièreministesch a Ministesch fir Famill, Solidaritéit tëscht de Generatiounen a fir d'Ancien-combattanten.
Kierch Keel
Si steet op engem dräieckegen Terrain deen op de Längssäite vun den zwéin Äerm vun der Kierchestrooss (rue de l'église) an op der Breetsäit vum CR166 (rue du Commerce) ëmginn ass.
Jadranka Kosor
2005 war si Kandidatin fir Staatspresidentin ze ginn, huet déi Walen awer am zweeten Tour verluer.
Kierch Keel
D'Kierch gouf den 20. Dezember 2019 als nationaalt Monumnet klasséiert.
Jadranka Kosor
Nom Récktrëtt vum Premier Sanader gouf si de 6. Juli 2009 Premierministesch vu Kroatien. Hiren Nofollger am Amt gouf den 23. Dezember 2011 de Zoran Milanović.
Kierch Keel
Si huet als Haaptpatréiner den hellege Péitrus a Ketten lat. Sanctus Petrus ad Vincula, den éischte Poopst, an als Niewepatréienesch d'helleg Lucia, eng réimesch Jongfra a Märtyrerin.
Geschicht
D'Par Keel, fir d'Awunner Käl, ass ural an huet déi ganz Feudalzäit iwwer zum Äerzbistum Tréier, Archidiakonat Longuyon an Dekanat Lëtzebuerg gehéiert. Déi eelst Pare sinn am 8. Joerhonnert entstanen. Zu deene gehéiert och Keel.
D'Klaus zu Keel gëtt 1656 fir d'éischt ernimmt a 1786 op der Ferrariskaart gezeechent. D'Klaus war bis de 17. Februar 1774 bewunnt. 1783 sinn all Einsiidlereie vum Keeser Joseph II. opgehuewe ginn. Nëmmen den Numm „op der Klaus“ huet sech bis haut gehalen. - Haut ass op där Plaz de Keeler Kierfecht.
Keel ass eng vun deenen eelste Paren am Land a war ufanks eng Regionalpar, déi Keel, Téiteng, Rëmeleng, dat 1477 verschwonnent Duerf Morwé (duerno Uewertéiteng) entstanen, Schëffleng, Esch-Uelzecht, wuel och Lalleng an eng Onzuel verschidden Häff, wéi Besingerschéier, Kieweshaff, Miltgen, Hunnebësch, Nyderhaff, Scheierhaff, Héidengerscheier gehéiert hunn. Esch a Schëffleng goufe virun 1247 vun der Par ofgetrennt.
D'Parkierch stoung um Petersbierg, Klaus genannt. Wéi all Biergkierchen oder -kapellen hat och déi Kierch keen Tuerm awer eng Klack. 1628 heescht et datt Verwëllef vun der Parkierch Rëss huet a baufälleg ass. Kleng Fléckaarbechten hëllefen net vill. 1714 steet an engem Bericht: "D'Kierch ass an engem desolaten Zoustand". 1729 gëtt d'Lag sou bedreelech, datt kee Gottesdéngscht méi ofgehale gëtt a schonn dat Joer duerno fält tatsächlech de Chouer an e Koup.
De 26. November 1745 erklären d'Zéngtelhäre sech bereet, eng nei Parkierch ze bauen. 1747 gouf mam Neibau ugefaangen. D'Awunner hu gehollef Steng erbäizeschleefen. D'Baueren hu 700 Ween Steng a Sand, souwéi 30 Ween Kallek erbäibruecht. No zwee Joer (1747) war de Bau fäerdeg. Nëmmen den Tuerm an d'Sakristei hunn nach gefeelt. Fachleit hunn d'Maueren ënnersicht, an hu festgestallt, datt d'Fëllement ze enk an d'Kierch baufälleg ass! 1757 gouf de Chouer verankert. Am selwechte Joer ass d'Verwëllef an een Deel vun der Baussemauer zesummegefall. Keel war nees ouni Parkierch.
Téiteng a Rëmeleng, Uertschaften déi allebéid zur Keeler Gemeng gehéiert hunn, hu sech missen, obwuel se net wollten, um Bau vun der Keeler Kierch bedeelegen. No villen Ongereimtheeten (nozekucken am Buch "Kayl in der Geschichte" vum Chanoine Jos Dupong) ass déi nei Kierch 1761 fäerdeg. Den Tuerm an d'Sakristei ginn och gebaut. 1768 liwwert de Keeler Auermécher Conrad Schmit eng Auer fir den Tuerm.
Ausser der Parkierch um St. Petersbierg haten d'Pardierfer an all Duerf hir eege Kapell(chen), och Keel, Téiteng a Rëmeleng. Ronderëm déi Keeler Duerfkapell louch den Duerfkierfecht. Vu 1729 bis 1747 huet d'Kapell vu Keel als Parkierch gedéngt. Dunn ass si ofgedroe ginn, fir op der selwechter Plaz déi nei Parkierch opzebauen. Ausgruewunge vun 1934 loossen dat vermudden. Ausgruewungsstécker wéi: sculptéiert Hellegefiguren, Sockelen a stenge Rumme goufen an déi aktuell Parkierch mat agebaut. D'Schëff vun der Keeler Kierch war baufälleg ginn. Vun 1934 – 35 ass se do ëmgebaut ginn (kuckt heizou d'Fotoen). Déi lescht Mass ass den 8. Juli 1934 gefeiert ginn. An enger Rekordzäit ass de Neibau entstanen. Schonn de 15. August 1935 ass nees eng Mass zelebréiert ginn.
Chouerfënsteren
Si stellen d'helleg Famill, d'Rousekranzkinnigin mat dem Hl.Dominikus an Alphonsus, den Hl.Antonius vu Padua, deem d'Jesuskand erschéngt ass, an d'Iwwerdroe vun der Schlësselgewalt un de Péitrus.
D'Nimm vun de Stëfter sinn um Fouss vun der Fënster ze liesen: Famill Dondelinger-Etienne, Pf. Kaiffer an d'Schwëster Maria Mangen.
Am Transept
Am Transept sinn interessant a faarweprächteg Fënsteren.
Op der Männersäit (riets), ass déi flächeméisseg gréisst Kierchefënster aus dem Land (25 qm). Am Zentrum „d'Tréischterin am Leed“ Patréinesch vun der Stad a vum Land Lëtzebuerg. Weider fënnt een do déi Helleg aus der Heemecht: Mäerten, Schetzel, Theobald, Cunibert, Péiter vu Lëtzebuerg, Willibrord, d'Keeserpuer Heinrich a Kunigunde, Hubert, Lambert, Ursula an Amalberga. – Stëfter sinn d'Famill Thommes-Meyer an de Geeschtleche Ferd. Thommes.
Déi fënnefdeeleg Fënster vun der Dafkapell gouf vun der Famill Welter-Schumacher gestëft.
D'Fënstere vum Schëff goufen 1894 gebaut, an 1935, nom Opbau vum neie Schëff vergréissert. Ausser dëse beschriwwene Fënstere sinn der nach an der Käler Kierch ze gesinn.
Canton d'Ayen
De Canton d'Ayen ass eng fréier franséisch administrativ Andeelung am Arrondissement Brive-la-Gaillarde, am Departement Corrèze an der Regioun Nei-Aquitaine. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Kierch Keel
D'Uergel
D'Müller-Uergel gouf 2006 vun der Uergelmanufaktur Ulrich Lohmann vun Hamm a Westfalen restauréiert.
D'Klacken
Am Tuerm vu Keel hänken 3 Klacke mat de Schlagtéin.
Canton de Salviac
De Canton de Salviac ass eng fréier franséisch administrativ Andeelung am Arrondissement Gourdon, am Departement Lot an der Regioun Occitanie.
Géraldine Raths
D'Géraldine ("Gerri") Raths, gebuer 1990 zu Düsseldorf, ass eng lëtzebuergesch Schauspillerin.
Si ass d'Duechter vum Jean-Paul Raths.
Jacques Molitor
De Jacques Molitor, gebuer de 15. Februar 1980 an der Stad Lëtzebuerg, ass e lëtzebuergesche Filmregisseur.
Carrière
2003 huet hien e Cours fir Zenario a Mise-en-scène op der amerikanescher University of Southern California gemaach.
Säin éischte professionelle Kuerzfilm En compagnie de la poussière ass 2008 um Festival vu Locarno an um Internationale Filmfestival vun Dresden gelaf.
Den 29 September 2012 gouf säin éischte long-métrage, den Dokumentarfilm Sweetheart Come, um Festival International du Film Francophone zu Namouer, gewisen. De Film gouf vu Red Lion produzéiert an ass am Mäerz 2013 an d'Lëtzebuerger Kinoe komm. D'Theema ass Sexualitéit a Bezéiungen.
De Jacques Molitor huet vun 2007 bis 2012 als Freelance-Contributeur bei RTL Télé Lëtzebuerg ("Zinemag") geschafft.
Ausserdem ass hien zesumme mam Govinda Van Maele Curateur fir d'Programmatioun vu sougenannten Exploitation- a Grindhouse Filmer ënner dem Numm "Cinélunatique".
2014 koum säi Spillfilm Mammejong an d'Kinoen.
De Jacques Molitor ass Regisseur, zesumme mam Gary Seghers, vun der Tëleesserie Coyotes, vun där 2021 6 Episoden erauskoumen.
.uz
.uz ass den Nationalen Top-Level-Domän vun Usbekistan.
Concomber
D'Concomber , och nach Grouss Kornischong oder just Kornischong (Cucumis sativus), ass eng Aart aus der Famill vun de Kürbisgewächser an och hir gréng fest Bierefruucht déi een iesse kann. Wéi all Bierefriichte gëtt se hire Som eréischt fräi, wann d'Fruuchtfleesch vergeet. Si besteet bis zu 97 Prozent aus Waasser. Mat 9,7 kcal pro 100 g gëllt s'als kalorienaarm. Si ass aus enger fleescheger Bierefruucht mat eefërmegen, platte Somkären.
Gebrauch
Kornischonge kann ee réi iessen. Si kënnen duerch Mëllechsaiergärung als Concomberen (richteg Sauer Kornischongen) oder mat Esseg agekacht als Essegkornischongen oder Gewierzkornischonge konservéiert ginn.
Inhaltsstoffer
Kornischongen hunn en héije Gehalt vu Vitaminn K an vu Kalium, Zénk a Mangan.
Gesondheetswäert
Kornischonge solle kill gelagert ginn a kënne sech sou bis zu e puer Deeg halen. Wa méiglech soll ee se net schielen, well déi meescht Vitaminnen a Mineralstoffer just ënner der Schuel leien. D'Schuel soll dowéinst och net cheemesch behandelt ginn.
Lëscht vun de chrëschtlechen Hellegen/A
Well dës Lëscht relativ grouss ass, ass se den Ufanksbustawe vun de Séilegen an Hellegen no opgespléckt ginn.
A -- B -- C -- D -- E -- F -- G -- H -- I -- J -- K -- L -- M -- N -- O -- P -- Q -- R -- S -- T -- U -- V -- W -- X -- Y -- Z
Mérida
Mérida ass d'Haaptstad vun der spuenescher autonomer Gemeinschaft Extremadura a läit am Weste vu Spuenien an der Provënz Badajoz.
.vc
.vc ass den Nationalen Top-Level-Domän vu Saint Vincent an d'Grenadinnen.
RBC Investor Services
RBC Investor Services ass eng Finanzentreprise, déi op der Gestioun vun Investment- a Pensiounsfonge spezialiséiert ass. Si ass am Januar 2006 als eng Joint Venture vun der Dexia an der Royal Bank of Canada, mam Numm RBC Dexia, gegrënnt ginn.
Am Mee 2012 huet d'RBC d'Parte vun der Dexia vollstänneg ofkaf, nodeem dës an d'Labrente gerode war.
Am Joer 2007 huet si 1.900 Milliarden Euro geréiert an eng 4.700 Employéen a 15 Länner beschäftegt, wouvu ronn 1400 zu Lëtzebuerg. De Sëtz ass zu London; zu Lëtzebuerg ass d'Personal an engem markante roude Gebai aus dem Joer 2006 op Belval ënnerbruecht.
Den CEO vun der Joint Venture ass de José Placido an de Managing Director vun der lëtzebuergescher Bank ass de Sébastien Danloy.
Robert Alesch
De Robert Alesch, de 6. Mäerz 1906 zu Uespelt gebuer, an higeriicht de 25. Januar 1949 am Fort de Montrouge a Frankräich war e franséische kathoulesche Paschtouer.
De Paschtouer Robert Alesch huet am Zweete Weltkrich a Frankräich munnech Resistenzler bei der Nazidäitscher Militärspionage ugeschass, an dofir Suen agestach. Eng Rei Resistenzler, déi bei den Alesch beichte waren, kruten et op déi Manéier mat der Gestapo ze dinn.
Ënner deene waren d'Germaine Tillion, déi an d'Lager Ravensbrück verschleeft gouf. D'Resistenzgrupp Gloria SMH, an där de Samuel Beckett a seng Frënn Alfred Péron an de Fotograf Lazaro waren, gouf vum Paschtouer Alesch infiltréiert an un d'Nazi-Okkupante verroden, grad sou wéi wéi déi amerikanesch Spiounin Virginia Hall, déi sech awer wéi de Becket nach just mat Zäiten aus dem Stëbs maache konnt.
Nom Krich huet den Alesch sech op Bréissel verzunn. E gouf u Frankräich ausgeliwwert, zum Doud verurteelt, an de 25. Januar 1949 am Fort de Montrouge erschoss.
.ve
.ve ass den Nationalen Top-Level-Domän vu Venezuela.
Steffeshausen
Steffeshausen ass eng Uertschaft an der Gemeng Burg-Reuland am Südoste vun der Provënz Léck un der däitscher a lëtzebuergescher Grenz a gehéiert zur däitschsproocheger Communautéit an der Belsch.
Steffeshausen huet 119 Awunner.
Bis zur belscher Gemengereform vun 1977 huet Steffeshausen zu der fréierer Gemeng Reuland gehéiert.
Eilenniwwel
Den Eilenniwwel (oder Messier 97 oder NGC 3587 bezeechent) ass e planetareschen Niwwel mat enger Gréisst vun 3.4' × 3.3' an enger visueller Magnitude vu +9,9 mag am Stärebild Ursa Major.
Dee vum Zentralstär ausgestoussene Mantel huet en Duerchmiesser vun 2 Liichtjoer an deent sech mat ongeféier 40 km/s am Weltraum aus.
Den Niwwel gouf am Joer 1781 vum Pierre Méchain entdeckt.
Monument vun der 35. Infanteriedivisioun
DMonument vun der 35. Infantriedivisioun''' ass e Krichsmonument an der belscher Provënz Lëtzebuerg. Et steet op enger Kopp tëscht den Uertschafte Lutremange a Villers-la-Bonne-Eau.
Buerschdref
Buerschdref ass eng Uertschaft an der Gemeng Rouspert-Mompech.
Monument vun der 35. Infanteriedivisioun
D'Monument erënnert un déi amerikanesch Zaldote vun der 35. Infantriedivisioun déi op där Plaz am Zweete Weltkrich, an der Zäit vun der Ardennenoffensiv gefall sinn.
Op der Plaz vum Monument dat am Agank vun engem klenge Bësch steet, sinn d'Iwwerreschter vun engem Bunker ze gesinn, op deem senger Mauer, op zwou Placken d'Nimm vun de gefalenen Zaldoten agravéiert sinn. Op engem Panneau, mat Fotoen a mat enger Beschreiwung vun den Evenementer, kann e sech iwwer d'Truppebeweegungen informéieren. D'Kämpf an der Géigend vu Lutremange ginn als déi häertst aus der Ardennenoffensiv ugesinn.
Airbus Helicopters H135
Den Airbus Helicopters H135 (virdrun Eurocopter EC135), ass e liichten Helikopter, dee vun zwou Gasturbinnen ugedriwwe gëtt.
Evolutioun
Evolutioun (aus dem Laténgeschen evolvere - ofwéckelen) bezeechent allgemeng e Prozess dee kontinuéierlech d'Propriétéite vun engem System verännert. Evolutioun bezeechent e Prozess deen duerch d'Kräfte vun der Natur gesteiert gëtt, deen also net op e viergezeechent Zil ausgeriicht ass.
Well et vill verschidde Systemer a Prozesser gëtt, gëtt d'Wuert Evolutioun a verschiddene Gebidder agesaat. Sou kann een ënnerscheeden:
Kuckt och: Wëssenschaftlech Theorie.
Originne vum Begrëff Evolutioun
De Begrëff evoluéieren bezeechent ursprénglech (1622) d'Oprulle vun engem Buch. 1832 gouf d'Wuert fir d'éischt vum schottesche Geolog Charles Lyell (1797-1875) am moderne wëssenschaftleche Sënn vum Wuert gebraucht.
Den Charles Darwin, de Grënner vun der moderner Evolutiounstheorie, huet d'Wuert nëmmen eemol gebraucht, an zwar am leschten Abschnitt vu sengem Buch vun 1859 (On the Origin of Species). Dëst warscheinlech well d'Wuert am 18. Joerhonnert an der sougenannter Homunculus-Theorie vun der embryologescher Entwécklung am Gebrauch war, an do mat der Iddi vun engem op en Zil geriichte Prozess verbonne war, wat dem Darwin senger Iddi vun der biologescher Evolutioun net entsprach huet.
De brittesche Philosoph Herbert Spencer (1820-1903) a Biologen, hunn an der zweeter Hallschent vum 19. Joerhonnert d'Wuert am Sënn vun der biologescher Evolutioun populariséiert.
Schlass Klierf
D'Klierfer Schlass, och nach d'Klierfer Buerg, ass e Schlass aus dem 12. Joerhonnert zu Klierf. Haut ass et de Sëtz vun der Klierfer Gemengeverwaltung. Do dernieft sinn am Schlass och nach de Musée vun der Ardenneschluecht an d'Fotoausstellung The Family of Man.
D'Schlass gouf am Zweete Weltkrich zerstéiert an duerno nees opgebaut.
Geschicht
D'Schlass gouf op engem Fielsvirspronk, der sougenannter Lee (oder Lay), gebaut; wéini fir d'éischt, ass net bekannt. Am 12. Joerhonnert gouf deen eelsten Deel vum haitege Schlass, de westleche Fligel mam Härenhaus vum Grof Gérard vu Sponheim, engem Brudder vum Grof vu Veianen, gebaut.
Am Ufank vum 15. Joerhonnert gouf d'Buerg ënner der Famill vu Branebuerg staark ausgebaut. Op der Südsäit gouf de burgundeschen Tuerm gebaut, an e bësse méi spéit weider Wunnraim a Kelleren, an och de sougenannten Hexentuerm. 1634 huet de Claude de Lannoy d'Eltz Ställ a kleng Wunnraim op der Nordsäit ofrappen an duerch grouss Receptiounsraim, dorënner de Rittersall am flämesch-spuenesche Stil ersetze gelooss.
1659 goufen am éischte Schlasshaff, ënner dem Albert Eugène de Lannoy, an d'Plaz vun enger aler Kierch, Wirtschaftsgebaier, Scheieren a Ställ gebaut, a 1671 virun der Entrée e Portiershaischen. 1721 gouf lénks nieft dem Hexentuerm e Päerdsstall ugeluecht.
1887 huet de Grof d'Gebaier vu 1659 ofrappen a mat de Steng dovun, vis-à-vis am Park, en herrschaftlecht Haus baue gelooss, an deem fréier den Hôtel du Parc war.
1927 huet e Privatmann d'Buerg kaaft. Déi ass den 19. Dezember 1944 an der Ardennenoffensiv bis op d'Mauere verbrannt. De Lëtzebuerger Staat huet se nom Krich opkaaft a restauréiere gelooss.
D'Schlass a säi Site sinn op der Lëscht vun de klasséierte Monumenter als Nationalmonument agedroen.
D'Buerg haut
Haut sinn an der Buerg 3 permanent Ausstellungen ze gesinn: Am éischten Haff ass eng 43er Pak an e Sherman-Tanks ausgestallt.
Centre de recherche public Gabriel-Lippmann
De Centre de recherche public Gabriel-Lippmann war eng ëffentlech Fuerschungsariichtung zu Lëtzebuerg. Si gouf am Juli 1987 duerch e groussherzoglecht Reglement als CRP - Centre universitaire an d'Liewe geruff an den 31. Mee 1999 nom Gabriel Lippmann genannt. Den 1. Januar 2015 huet si mam CRP Henri-Tudor zum Luxembourg Institute of Science and Technology fusionéiert.
Den CRP Gabriel-Lippmann huet ugewannte wëssenschaftlech Fuerschung an technologesch Entwécklung bedriwwen. Ausserdeem hat en als Aufgab, op héijem Niveau Wëssen ze vermëttelen a virunzeginn.
Seng véier Departementer hu sech mat véier Schwéierpunkttheme befaasst:
De Sëtz vum CRP Gabriel-Lippmann war vun 2004 u provisoresch op den Industriefrichen zu Bieles an der Brillstrooss.
Ben Heyart
De Ben Heyart, gebuer den 18. November 1927 an der Stad Lëtzebuerg a gestuerwen de 26. Februar 2009, war e lëtzebuergesche Moler.
Hien huet e Studium op der École nationale supérieure des beaux-arts de Paris an op der Académie Julian gemaach. Duerno huet hien nach op der Académie royale des beaux-arts de Bruxelles studéiert.
Vun 1957 un war hien Zeecheprofesser an der Lycée de garçons de Luxembourg an am Kolléisch an der Stad.
De Ben Heyart war als kreative Kënschtler a ville Gebidder doheem. Hien huet net nëmme Biller gemoolt, mä och Mosaicker a Glasfënsteren entworf, wéi an der Kierch zu Steesel oder de Kräizwee an der Kierch um Belair
.vg
.vg ass den Nationalen Top-Level-Domän vun de Brittesche Joffereninselen.
.vi
.vi ass den Nationalen Top-Level-Domän vun den Amerikanesche Joffereninselen.
Thommen
Thommen ass eng Uertschaft an der Gemeng Burg-Reuland am Südoste vun der Provënz Léck op der däitscher a lëtzebuergescher Grenz a gehéiert zur däitschsproocheger Communautéit an der Belsch.
Bis zur belscher Gemengereform vun 1977 war Thommen eng eegestänneg Gemeng. Haut ass et de Sëtz vun der Gemeng Burg-Reuland. D'Gemengenhaus steet op der Nr. 64.
Sächsische Staatsoper Dresden
D'Semperoper zu Dresden, mam offiziellen Numm: Sächsische Staatsoper Dresden, huet als Haff- a Staatsoper vu Sachsen eng laang geschichtlech Traditioun.
Den éischte Bau
Vun 1838 bis 1841 huet de Baumeeschter Gottfried Semper (1803–1879) en neie kinneklechen Hafftheater opgeriicht, deen allerdéngs schonn den 21. September 1869 duerch e Feier zerstéiert gouf.
Interimsbau
Scho véier Wochen no dëser Brandkatastroph hunn d'Bauaarbechte fir en Interimstheater am Zwingerwall, hanner de Ruine vum alen Theater ugefaangen. No nëmme sechs Woche Bauzäit ass dat mat einfache Konstruktiounsmëttele gebaute Gebai, dat fir 1800 Persoune Plaz hat an am Volleksmond den Numm "Briederbud" kritt huet, mat dem Goethe sengem Iphigenie auf Tauris den 2. Dezember 1869 opgaangen.
Den zweete Bau
Geschwënn duerno huet de Gottfried Semper en zweet Gebai entworf, dat ënner der Leedung vu sengem eelste Jong Manfred Semper (1838–1913) vun 1871 bis 1878 op der Theaterplaz gebaut gouf. Den Theaterbau ass bannena prachtvoll ausstafféiert. Iwwer dem Portal steet e Panther aus Bronz, mat Dionysos an Ariadne vum Johannes Schilling. Nieft dem Agank sti Skulpture vum Johann Wolfgang von Goethe a Friedrich Schiller, an de Säitennische vun der Fassad d'Skulpture vum William Shakespeare, Sophokles, Molière an Euripides. Dësen zweete Bau gouf an der Nuecht vum 13. Februar 1945 beim Bombardement vu Dresden komplett zerstéiert.
Den drëtte Bau
Nom Zweete Weltkrich goufen 1946–1955 d'Dispositioune fir d'Reconstructioun ageleet.
De 24. Juni 1977 gouf de Grondstee geluecht. Um 13. Februar 1985, dem 40. Anniversaire vu senger Zerstéierung, ass d'Semperoper mam Carl Maria von Weber senger Oper Der Freischütz erëm opgaangen. Et war déi selwecht Oper déi den 31. August 1944 gespillt gouf, wéi d'Semper-Oper zougemaach ginn ass.
Obwuel se schonn Staatsoper war, huet d'Oper nach zousätzlech den offiziellen Titel „Sächsische Staatsoper“ kritt. Duerch dat aussergewéinlecht Héichwaasser vun der Elbe am August 2002 huet d'Operenhaus schwéier gelidden an hat e Schued vu 27 Milliounen Euro. Dräi Méint duerno, 9. November 2002, ass se erëm opgemaach ginn.
Spartoi
D'Spartoi (gr. déi Geséiten) sinn an der griichescher Mythologie déi Zaldote genannt ginn déi aus dem Buedem gewuess sinn nodeem de Kadmos Draachenzänn geséit hat. Si hu sech direkt bekricht, bis der nach just fënnef vun hinnen iwwereg bliwwe sinn: den Echion, den Udaios (och: Udeus), de Chthonios, den Hyperenor an de Pelor. Si hunn zesumme mam Kadmos Theben gegrënnt a waren d'Grënner vun de fënnef bedeitendste Famillje vun der Stad.
Canton de Beaulieu-sur-Dordogne
De Canton de Beaulieu-sur-Dorgdogne ass eng fréier franséisch administrativ Andeelung am Arrondissement Brive-la-Gaillarde, am Departement Corrèze an der Regioun Nei-Aquitaine. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Den Haaptuert war Beaulieu-sur-Dorgdogne.
Gaart
E Gaart ass e Stéck Land, dat ofgegrenzt ass, an op deem Planze gesat oder geséit ginn.
Zorte vu Gäert:
Planzen, déi een net am Gaart wëll hunn, mä déi awer do wuessen, ginn Onkraut genannt.
Bur (Rouspert-Mompech)
Bur ass eng Uertschaft an der Gemeng Rouspert-Mompech.
Geographie
Bur läit um rietsen Uwänner vun der Sauer.
Geschicht
Bur gouf eng éischt Kéier 1084 an enger Charte als Burna ernimmt. 1317 gouf et Bornen genannt, an 1340 Burne. Am Mëttelalter gouf et eng Herrschaft zu Bur; e gewëssen Heinrich vu Bur gëtt 1286 ernimmt. Si hunn de Virgängerbau vun haitege Schlass vu Bur opriichte gelooss. 1705 gouf et bei Ugrëffer vun der Arméi vum Marlborough zerstéiert.
Vu 1585 u gouf eng salzhalteg Quell exploitéiert, fir Salz ze gewannen.
1656, nom Drëssegjärege Krich, gouf et just nach 5 Stéit zu Bur. Ëm 1740 gouf dat haitegt Schlass vun der Famill Faust von Aschaffenburg-Hattstein gebaut. 1775 huet d'Famill De Villers et geierft. 1978 huet d'Gemeng et opkaf, an 1985 nees u Privatleit verkaaft.
Bis 1822 war Bur en eegestänneg Gemeng. Bei der Opléisung koum d'Sektioun Bur bei d'Gemeng Mompech an déi aner Sektiounen, Dickweiler, Giischt, Giischterklaus, Hénkel an Hénkeler Millen koume bei Rouspert derbäi.
Den 1. Januar 2018 huet d'Gemeng Mompech mat der Gemeng Rouspert zu der Gemeng Rouspert-Mompech fusionéiert.
Wäirauch
an der Relioun
An enger ganzer Rei vu Reliounen gëtt Wäirauch zur Veréierung vun enger Gottheet verbrannt, wëll en dann e Geroch verbreet dee vu ville Leit als gutt an agreabel empfonnt gëtt (et gëtt awer och Leit déi en net verdroen). Dëse Brauch gouf et och schonn am Altertum.
An der kathoulescher Kierch
An der kathoulescher Liturgie gëtt Wäirauch virun allem an der Mass gebraucht. Et gëtt an engem Wäirauchschëffelche versuergt a mat engem Läffelchen op eng gliddeg Kuel am Wäirauchfaass geluecht. Domat ginn den Altor, d'Evangelium, Brout a Wäin an d'Vollek Gottes inzenséiert (bewäiräuchert).
E Massendénger deen d'Rauchfaass dréit heescht Thuriferar, dee mam Schëffelchen Navikular.
Computernetzwierk
E Computernetzwierk ass een Zesummeschloss vu verschiddene Computeren oder aneren elektronesche Systemer, soudatt se mat enee kommunizéiere kënnen.
Klassifikatioun vun Netzwierker
Computernetzwierker loosse sech no verschiddene Critèrë klassifizéieren:
Wéi kritt een Internet iwwer Tëleekabel?
Hëlt een elo ee Beispill wéi Coditel, déi jo béides ubidden: Fernsee an Internet. Majo well déi awer elo keng Loscht haten nei Leitungen ze leeën hu se Signaler einfach iwwer TV-Netz geschéckt. Dobäi ginn héich an déif Frequenze benotzt. D'TV-Netz huet een op déi déif Frequenz geluecht, mä wann een elo awer nach d'Internet doriwwer kréie wëll, da schléisst een de Kabel vun der Televisioun un en extrae Modem un, deen déi héich Signaler entschlësselt, dat heecht, da mécht ee seng Umellung bei Coditel an da schalten déi op där Leitung déi héich Frequenz fräi.
Bal genee sou mécht d'Post et, déi schéckt d'Signaler duerch d'Telefons-Netz.
.wf
.wf ass den Nationalen Top-Level-Domän vu Wallis a Futuna.
Schlass La Fontaine
La Fontaine ass den Numm vum Schlass vum Péiter Ernest vu Mansfeld, dat dee vu 1563 un a Clausen baue gelooss huet.
D'Bauaarbechten hu bal 40 Joer gedauert an hunn ugefaangen, wéi de vu Mansfeld a seng zweet Fra, d'Marie de Montmorency, d'Klaus an d'Magréitskapell, déi dozou gehéiert huet, 20 Haiser a weidere Grondbesëtz vun der Abtei Neimënster ofkaaft hunn.
Vum Schlass ass haut net méi vill erhalen. Duerch Beschreiwunge vum Jean Guillaume Wiltheim wësse mer, wéi et bannenan dekoréiert war. Op verschiddenen ale Stadpläng, besonnesch op deem vum Jacob van Deventer, ass ze gesinn, wou d'Schlass stoung.
Am Schlassgaart gouf e sougenannte Venusbur ugeluecht. Dëst war e véiereckege Baseng mat hallefkreesfërmegen Absiden, mat an der Mëtt enger Venus, déi op engem Wal geridden ass. Ronderëm stoungen en ettlech Putten- an Déierefiguren, déi Waasser gespaut hunn. Méi spéit gouf nach eng Pergola ronderëm de Baseng ugeluecht.
Dëse Buer, oder wat dovun erhalen ass, ass zanter 2003 vum Staatsmusée am Gaang, ausgegruewen ze ginn. Och e sougenannten Hypaethrum, eng Zort kënschtlech Grottelandschaft, an de Péitrusbur goufen nees fräigeluecht.
.ye
.ye ass den Nationalen Top-Level-Domän vu Jemen.
Canton de Souillac
De Canton de Souillac ass eng franséisch administrativ Andeelung am Arrondissement Gourdon, am Departement Lot an der Regioun Occitanie.
.ws
.ws ass den Nationalen Top-Level-Domän vu Samoa.
En compagnie de la poussière
En compagnie de la poussière ass e Kuerzfilm vum Lëtzebuerger Regisseur Jacques Molitor. En hat den 8. Mee 2008 Première am Utopia um Lampertsbierg. D'Musek huet den Daniel Balthasar komponéiert.
De Film gouf an der Sectioun "Leoparde vu muer" (nom Haaptpräis, dem gëllene Leopard) vum renoméiert Filmfestival vu Locarno gewisen.
Ëm wat geet et am Film?
De Michel an de François si gutt Frënn. De François schéngt awer méi ze wëlle wéi nëmme Frëndschaft. Da bréngt d'Zoufallsbekanntschaft Alice op ee Mol tragesch Evenementer an d'Rullen...
Wat sot d'Press?
Fränk Grotz, d'Lëtzebuerger Land: "Co-produit par la société belge FraKas et Paul Thiltges Distributions du Luxembourg, ce court-métrage profite du nombre (une trentaine environ) et de la qualité de ces collaborateurs. Thomas Coumans et Guillaume Dumont sont parfaitement à la hauteur d'un scénario qui s'appuie davantage sur le jeu du corps que sur les paroles. Les images signées Tommaso Fiorilli ne captivent pas seulement par leur caractère souvent insolite, mais aussi par la qualité de leur exécution technique."
Televisioun
En compagnie de la poussière ass am Mäerz 2009 um franséische Sender ARTE am Kader vum Magazin Court-circuit gewise ginn.
Verve Records
Verve Records ass en US-amerikaneschen Jazz-Plackelabel.
D'Geschicht vu Verve Records
Nach am Zweete Weltkrich huet den Norman Granz ugefaangen, Jamsessions z'organiséieren ënner dem Begrëff Jazz at the Philharmonic. Matschnëtter dovun huet hien eng kuerz Zäit op Mercury Records erausginn. 1951 huet de Granz zwéin eege Labele gegrënnt, Clef Records an Norman Records, déi 1957 zesummegeschloe goufen a vun do u Verve Records geheescht hunn.
Schonn 1950 hat de Granz en Exklusivvertrag mam Charlie Parker. Dëst huet him et erlaabt, no an no Verve zu engem vun deene beschten Jazz-Katalogen opzebauen.
Jewgeni Wladimirowitsch Petrow
De Jewgeni Wladimirowitsch Petrow gebuer de 25. Mee 1978 am Oblast Kemerowo, ass e fréiere russesche professionelle Vëlossportler. An de Ranglëschte gëtt hie meeschtens als Evgeni Petrov gefouert.
Canton de Beynat
De Canton de Beynat ass eng fréier franséisch administrativ Andeelung am Arrondissement Brive-la-Gaillarde, am Departement Corrèze an der Regioun Nei-Aquitaine. Mam Dekret vum 24. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton ofgeschaaft.
Den Haaptuert war Beynat.
Marmaduke Tunstall
De Marmaduke Tunstall (* 1743 zu Burton Constable am Yorkshire; † 11. Oktober 1790) war en engleschen Ornitholog.
Canton de Vayrac
De Canton de Vayrac ass eng fréier franséisch administrativ Andeelung am Arrondissement Gourdon, am Departement Lot an der Regioun Occitanie.
Marmaduke Tunstall
Den Tunstall ass den Auteur vun der Ornithologica Britannica vu 1771, e brittescht Wierk mat binomialer Nomenklatur.
Liljen
Liljen ass e Lieu-dit an der Gemeng Rouspert-Mompech, zirka 2 km ëstlech vu Bech.
Geographie
Liljen läit um südwestleche Bord vum Hierberbësch op enger Héicht vun 302 Meter (NG-L) an um lénksen Uwänner vun der Azebaach.
Heze (Stär)
Den Heze ass e Stär ζ Virgo (Zeta Virginis). Den Heze gehéiert zu der Spektralklass A2. Hien huet eng visuell Magnitude vu +3,4 mag. Den Heze ass ronn 73 Liichtjoer vun eiser Äerd ewech (Hipparcos Datebank).
Koordinaten (Equinoxe J2000.0)
Weidig (Burg-Reuland)
Weidig ass eng Uertschaft an der Gemeng Burg-Reuland am Südoste vun der Provënz Léck un der däitscher a lëtzebuergescher Grenz a gehéiert zur däitschsproocheger Communautéit an der Belsch.
Awunnerzuel: 4
Bis zur belscher Gemengereform vun 1977 huet Weidig zu der fréierer Gemeng Reuland gehéiert.
Mariinski-Theater
De Mariinski-Theater ass eent vun de bekanntsten Operen- a Balletthaiser vun der Welt. D'Gebai steet zu Sankt Péitersbuerg op der Theaterplaz; vill wichteg russesch Opern a Balletten hunn do hir Première gefeiert. De sougenannte Kirow-Ballett, deen an der ganzer Welt bekannt gouf, ass do doheem. Dëse Balett huet den offiziellen Numm Ballett-Kompagnie vum Mariinski-Theater kritt.
Dat 1860 vum Alberto Cavos gebaute Gebai gouf am Ufank no der Maria Alexandrowna von Hessen-Darmstadt, der Fra vum Zar Alexander II., geenannt. 1919 huet et den Numm "GATOB" ("Gosudarstvennyj akademičeskij teatr opery i baleta", Staatlechen Akadeemeschen Operen- a Ballettheater) kritt a gouf 1935 no dem 1934 ermuerte President vum Leningrader Sowjet, Sergei Kirow, a "Kirow-Theater" ëmbenannt. 1992 huet et säin éischten Numm erëmkritt.
Concours
Vun engem Concours (vum lat. concurrere "zesummelafen") schwätzt een, wa méi Konkurenten no festgeluechte Konditioune sech ëm e Präis, e Gewënn oder soss eppes Erstriewenswäertes unenee moossen.
Mariinski-Theater
Am Gebai ass fir bal 2000 Spectateure Plaz. Den Operesall ass mat vill Opwand a Blo, Wäiss a Gold dekoréiert. Bis 2009 goufe grouss Restauréierungs- an Ëmbauaarbechten ënner der Leedung vum Architekt Dominique Perrault gemaach.
Intendant vum Theater ass de Waleri Abissalowitsch Gergijew.
Diffusen Niwwel
Diffus Niwwele si Wolleken aus interstellarer Matière, also dënn a wäitverstreet Usammlunge vu Gas a Stëbs. Zu hinnen zielen d'Emissiounsniwwelen an d'Reflexiounsniwwelen. Am Géigesaz zu de planetareschen Niwwelen sinn diffus Niwwelen onreegelméissg geformt a ginn net zwangsleefeg vun engem eenzegen, mä meeschtens vu ville Stären un d'Liichte bruecht. Wann diffus Niwwele grouss a masseräich genuch sinn, si se heefeg Stäregebuertsplazen a maache sou grouss Stärenassociatiounen oder Stärekéip. E puer vun dëse jonke Stäre sinn dacks ganz masseräich a sou waarm, datt hir héich Stralungsenergie de Gas ëm den Niwwel (meeschtens Waasserstoff) zum Liichten ureege kann. Déi Niwwele ginn Emissiounsniwwele genannt. Wann d'Stären net waarm genuch sinn, da gëtt hiert Liicht vum Stëbs aus der Ëmgéigend reflektéiert a kann als wäiss oder blo Reflexiounsniwwelen observéiert ginn. Déi diffus Niwwele selwer kënne bis zu 100.000 Sonnemassen u Matière enthalen.
Concours
Dat kann e Rätsel sinn, wou dee mat de meeschte richtegen Äntwerten ermëttelt gëtt; et kann awer och eng Zort Opnam-Prüfung sinn, z. B. fir an eng Carrière bei enger ëffentlecher Administratioun oder enger bestëmmter (Héich-)Schoul.
Diffusen Niwwel
Dee wuel bekanntsten an hellsten diffusen Niwwel ass den Orionniwwel och M 42 genannt.
Wehr (Äifel)
Wehr ass eng däitsch Uertschaft a Gemeng bei der Musel am Landkrees Ahrweiler a Rheinland-Pfalz.
Concours
Bei Sport schwätzt een éischter vu Kompetitioun, am méi allgemenge Sënn vu Konkurrenz.
Wehr (Äifel)
Kuelesaier zu Wehr
Ënner dem Buedem vun der Uertschaft leien déi gréisst natierlech Kuelesaierreserven an Europa. Zu Wehr fëllt d'Carbo Kohlensäurewerke GmbH aus 9 Quellen all Stonn aacht Tonne Kuelesaier.
Kuckeswäertes
D'Potentinuskierch mat hirem Barockaltor aus dem Joer 1702
Plage vu Palombaggia
D'Plage vu Palombaggia ass eng elitär Plage am Südoste vu Korsika, tëscht Bonifacio a Porto-Vecchio. Si läit am Mëttelpunkt vun Hotellen a Luxus-Villaen. Bekannt ass d'Plage vu Palombaggia besonnesch doduerch ginn, well de Kinnek vun de Belsch op der Kopp vun engem Hiwwel e Landhaus mat engem groussen Terrain, mat Vue op d'Mier hat, a viru sengem Bestietnes mat der Fabiola e groussen Deel vu senger Fräizäit do verbruecht huet.
Olympesch Wanterspiller 2010
Déi '''XXI. Olympesch Wanterspiller''' goufe vum 12. bis den 28. Februar 2010 zu Vancouver ofgehalen.
Herbert Scherer
Den Herbert Scherer, gebuer de 25. Mee 1916 zu Karlsruhe, an de 15. Juni 2010 zu Ettelbréck gestuerwen, war e lëtzebuergesche Pianist.
Dem Herbert Scherer säi Papp huet vu Karlsruhe gestaamt a seng Mamm vu Feelen am Eislek. Seng Eltere si virum Éischte Weltkrich zu Paräis bestuet ginn an hunn do gelieft, goufen awer bei Krichsausbroch gezwongen, op Karlsruhe bei dem Papp seng Elteren ze zéien, wou den Herbert Scherer gebuer gouf. Seng zwéin eeler Bridder, vun deenen ee Chef-Lektor bei dem bekannten däitschen Herder-Verlag gouf an deen aneren Dokter, goufen zu Paräis gebuer.
Nom Éischte Weltkrich koum d'Famill op Dikrech, wou den Herbert Scherer an d'Primärschoul an an de Lycée gaangen ass, a vu wou aus, hien an dee jéngste vu senge Bridder an de Stater Conservatoire gefuer sinn, éier d'Famill op de Lampertsbierg geplënnert ass vu wou aus déi béid an de Stater Kolléisch gaange sinn.
Den Herbert Scherer war Piano-Schüler bei der Mme Kühn-Fontenelle an ee vun den talentéierteste Schüler aus dem Conservatoire an den 1930er Joren. Hien huet all seng Exame mat grousser Auszeechnong bestanen. 1937 huet hie fir d'lëtzebuergesch Nationalitéit optéiert a goung op de Bréisseler Conservatoire, wou hien ënner anerem mat dem berüümte Geiist Arthur Grumiaux Kammermusek gespillt huet. Säin Ofschloss als "Konzertpianist" huet hien awer op der Hochschule für Musik zu Köln gemaach beim Professer Hermann Pillney, dee selwer beim Lazzaro Uzielli geléiert hat, deen nach Schüler vun der Clara Schumann war. Duerno konnt den Herbert Scherer sech vun der berüümter Pianistin Elly Ney weiderbilde loossen.
Obwuel Professer am Stater Conservatoire, huet hie säi Liewe laang seng Carrière als Solist weidergefouert. Mam RTL-Orchester ënner dem Dirigent Henri Pensis huet hie Pianosconcertoe vum Bach, Haydn, Mozart, Beethoven (dee 4.) an déi zwéi Concertoe vum Ravel gespillt, déi iwwer de Laangwellesender vu Radio Lëtzebuerg iwwerdroe goufen. Memorabel ass och e Concert zu Munneref, wou si den 1. Pianosconcerto vum Tschaikowski engem internationale Public presentéiert hunn, dee se och fir de Radio gespillt hunn.
Wéi se de Pianos-Concerto vum Schumann an deen 1. vum Liszt schonn astudéiert haten, ass den Dirigent Henri Pensis onerwaart gestuerwen.
Den Herbert Scherer huet mat Recitallen a lëtzebuergeschen an auslännesche Radioen op sech opmierksam gemaach a scho virum Zweete Weltkrich exzellent Kriticke kritt. Hie war och Pianist vum Quatuor à Clavier de Luxembourg wou hie mam Jules Krüger, Jean Join a René Eiffes gespillt huet. Dëse Quartett hat och am Ausland grousse Succès.
Am Joer 1959 huet den Herbert Scherer mat sengem fréiere Schüler Carlo Gruber de Piano-Duo Scherer-Gruber gegrënnt. De Carlo Gruber hat schonn als Privatschüler vum Herbert Scherer un de Concourse vu Genf (als 6. klasséiert) a München (als 18. aus allen Instrumentalconcoursen) deelgeholl. Hie war diploméiert vun der Musikhochschule Detmold, wou hien ënner dem bedeitende Pianist Conrad Hansen studéiert hat.
Séier sinn déi Zwéin international bekannt an appreciéiert ginn, mat méi wéi 140 Wierker, déi si an ëffentleche Concerten zu Roum, Amsterdam (Concertgebouw), Köln, Bayreuth, Solothurn, Hasselt, Esch-Uelzecht a Lëtzebuerg opgefouert hunn, a grousst Luef vun der internationaler Press kritt hunn. Dobäi koumen Opname bei France Musique, France Culture, RTB3, ORF Wien, Radio Beromünster, Radio Suisse Romande, Radio Svizzera Italiana, WDR, SR, HR an RTL.